# Armed Response Vehicle

### Fra Wikipedia, den frie encyklopedi

En Armed Response Vehicles (ARV, «bevæpnet responskjøretøy») er i Storbritannias politi et kjøretøy som brukes for å transportere våpen slik at disse ved behov raskt kan gjøre tilgjengelig for polititjenestemenn. De brukes også til tider for å eskortere transporter av høyrisikofanger.

ARV'er ble først innført av West Yorkshire Police i 1976, da som Instant Response Cars. Metropolitan Police Service i London tok dem i bruk i 1991, og hadde det året 132 episoder hvor våpen var nødvendig.

I det britiske politiet bærer man ikke rutinemessig våpen. Bare spesialtrente Authorised Firearms Officers (AFO) kan bruke våpen, og disse kjører gjerne i ARV'er slik at de raskt kan komme ubevæpnede kolleger til unnsetning. Både bilene og mannskapene er alltid uniformert.

Bilene er gjerne store sedaner eller firehjulsdrevne biler. De fleste politistyrker har en AFO som sjåfør, med ansvar for å komme raskest mulig frem uten å sette allmennheten i unødig fare, og en AFO som håndterer radiokommunikasjon slik at de er best mulig informert om situasjon når de kommer frem. I London er det også med en tredje AFO med ansvar for å velge en rute som unngår trafikkorker i størst mulig grad, og som når de når målet håndterer kommunikasjonen med operativ leder.

Våpnene som fraktes i bilene er særlig Glock 17-pistoler og MP5-maskinpistoler. Begge våpen bruker 9mm amnmunisjon, og regnes for å ha god treffsikkerhet og være kraftige nok til å stoppe en bevæpnet gjerningsmann.

## [rediger] Se også

- Jam sandwich
- Panda car
- Svartemaja

Hentet fra «http://no.wikipedia.org../../../a/r/m/Armed_Response_Vehicle_d860.html»

Kategori: Britisk politi

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- English